میموگیٹ، 2011ء

میموگیٹ تنازع پاکستان کی سیاسی حکومت کی طرف سے مبینہ طور پر امریکی ایڈمرل مائک ملن کو 2011ء میں لکھا گیا مراسلہ ہے جس میں پاکستان کی فوجی قیادت کو برطرف کرنے کے لیے امریکی مدد مانگی گئی اور جس کے بدلے امریکا کو دہشت گردی کے خلاف جنگ میں زیادہ مدد اور پاکستان کے جوہری پروگرامنگ محدود کرنے کی پیشکش کی گئی۔ ملن نے مراسلہ ملنے کی تصدیق کی مگر کہا کہ اس نے اس پر کوئی توجہ نہیں دی۔ مراسلہ پاکستانی نژاد امریکی کاروباری منصور اعجاز کے ہاتھ بھجوایا گیا جس نے الزام لگایا کہ مراسلہ ترتیب دینے میں امریکا میں پاکستانی سفیر حسین حقانی شامل تھا۔ حسین حقانی کو اس تنازع کے منظر عام آنے پر استعفی دینا پڑا۔ حزب مخالف نے میموگیٹ کی تحقیقات کے لیے عدالت عظمی میں درخواست دی جو منظور کر لی گئی۔ عدالت میں فوجی قیادت نے جواب داخل کروایا کہ مراسلہ حقیقت ہے جبکہ زرداری نے عدالت میں جواب داخل نہیں کروایا اور منصف اعظم افتخار چودھری کے خلاف ہرزہ سرائی کی۔
وفاقی حکومت کے جواب کے مطابق مراسلہ محض کاغذ کا ایک ٹکرا ہے جس کی کوئی وقعت نہیں۔
30 دسمبر 2011ء کو عدالت نے درخواست قابل سماعت قرار دیتے ہوئے تین منصفین پر مشتمل تحقیقاتی لَجنہ قائم کر دیا۔
ہفتوں بعد وزیر اعظم گیلانی نے بیان لگایا کہ عدالت میں فوجی قیادت کی طرف سے جمع کرائے جوابات غیر قانونی ہیں کیونکہ مجاز مقتدرہ کی "اجازت" کے بغیر ہی داخل کرا دیے گئے۔

عدالتی تحقیقاتی لَجنہ 
لجنہ کے سامنے بیان دیتے ہوئے منصور اعجاز نے الزام لگایا کہ حسین حقانی نے امریکی فوج کو صدر زرداری کی طرف سے پاکستانی فوجی قیادت کے خلاف مدد کے لیے پیغام بھجوایا تھا۔
اس پیغام میں ISI کو ختم کرنے اور جوہری پروگرامنگ محدود کرنے کی پیشکش کی گئی۔
منصور اعجاز نے الزام لگایا کہ صدر زرداری نے امریکی فوج کو پاکستان میں اسامہ بن لادن کو حملہ کر کے قتل کرنے کی اجازت دی تھی۔

عدالتی تحقیقات میں حقانی کی وکالت عاصمہ جہانگیر نے کی جو منصفین پر جانبداری کے الزامات لگاتی رہی۔

لجنہ نے تحقیق کے بعد رپٹ میں لکھا کہ "مراسلہ" حقیقت تھا اور اس کا خالق حسین حقانی تھا جو ملک کے مفادات سے غداری کا مرتکب ہوا۔ حقانی کو سفیر مقرر کرنا زرداری کی غلطی تھی۔

حوالہ جات

2011ء میں پاکستان
آصف علی زرداری
آئی ایس آئی
اسامہ بن لادن کی وفات
پاکستان ریاستہائے متحدہ تعلقات
پاکستان کی سیاسی تاریخ
پاکستان میں سیاسی تنازعے
عدالت عظمیٰ پاکستان کے مقدمات
مئی 2011ء کی سرگرمیاں
یوسف رضا گیلانی حکومت
ویکی ڈیٹا سے مطابقت رکھنے والی مختصر تفصیل